Romakép-workshop

Beszámoló

Előkészületek

A workshopot 2015 júniusában kezdtük el szervezni Pócsik Andreával. Összeállítottunk egy kb. 50 főből álló listát: a potenciális résztvevőket egyetemi kollégáink közül válogattuk. Nagy hangsúlyt fektettünk a nem budapesti felsőoktatásban dolgozók, tanulók meghívására. Az előzetes igényfelmérés (vagy a távoli dátum, vagy a pontos program hiánya miatt) nem volt sikeres.

Augusztusban megismételtük a felhívást, új szereplők bevonásával. Ekkor érkeztek az első jelentkezések. A létszámot 10-15 főben határoztuk meg, úgy gondoltuk, ez az ideális létszám a produktív, oldottabb légkörű munkához. Az idő előrehaladta miatt a jelentkezést végül 10 főnél lezártuk. A program fontos részét képező film kiválasztását a résztvevőkre bíztuk.

Az alábbiak közül választhattak:

Szerelem feketén-fehéren: Jean Rouch: Emberi piramis ( Franciaország, francia nyelven, magyar felirattal, 90’, 1960)

John Akomfrah: Handsworth Songs (GB, angol nyelv, magyar felirat, 61’,1987)